Den hvite rytteren

Den hvite rytteren er bok to i serien om Uhtred skrevet av Bernard Cornwell. Handlingen foregår på 800-tallet, i Wessex og Cornwall.

Handlingsreferat 
876 - 878: Uhtred kommer til Exanceaster (Exeter) for å fortelle om seieren over Ubba Ragnarsson, men Odda den yngre har allerede tatt æren for å ha drept Ubba. 

Lei av det han føler er urettferdig behandling drar han på tokt i Cornwall utkledd som viking. Med seg hjem fra toktet har han «skyggedronningen» Iseult og skatter som han bruker til å nedbetale sin/Mildriths gjeld til kirken. 

Han blir innkalt til kongens witan (råd) for en audiens med kong Alfred, hvor han blir anklaget forå bruke kongens skip til å raide i det britiske Cornwall. Han blir av broder Asser også anklaget for å ha angrepet kirken ved Cynuit og blir dømt til en kamp til døden mot den fryktede krigeren Steapa. Duellen blir avbrutt da Guthrums daner angriper Cippanhamm. Folket flykter og Uhtred kommer etterhvert sammen emd andre til sumpområdet ved Athelney hvor de møter kong Alfred. Med base i sumpområdene planlegger de et stort slag for å jage danene fra Wessex. Dette slaget blir senere omtalt slaget ved Ethandun og var vendepunktet for Wessex.

Rollefigurer i Den hvite rytteren 

 Uhtred -  hovedpersonen, fortelleren
 Kong Alfred av Wessex (Alfred den store) - Kongen av Wessex
 Leofric - Kaptein på Heahengel, et av skipene til Wessex, kriger og Uhtreds venn
 Iseult - «skyggedronning» fra Cornwall
 Fader Beocca - prest og familievenn
 Guthrum  - dansk konge
 Svein av den Hvite Hest - dansk høvding
 Hastein - fanget dane som Uhtred befrir. Haesten er en historisk karakter.
 Ragnar Ragnarsson - Uhtreds fosterbror og venn
 Odda den yngre - sønn av Odda den eldre, Ealdorman av Defnascir (Devonshire prestegjeld)
 Steapa Snotor (den Smarte) - Odda den yngres personlige vakt
 Fader Pyrlig - En walisisk prest og tidligere kriger
 Ælswith - Alfreds kone som misliker Uhtred
 Eanflæd - hore reddet av Uhtred i Cippanhamm
 Æthelflæd - Alfreds datter
 Æthelwold - Alfreds nevø og venn av Uhtred
 Hild - Nonne som ble reddet på oppdrag av Kong Alfred i Cippanhamm
 Mildrith - Uhtreds kristne saksiske kone
 Broder Asser - walisisk munk og fiende av Uhtred

Engelske romaner